মির্জা ফখরুলের বক্তব্য ব্যর্থ রাজনীতিবিদের অসংলগ্ন সংলাপ: কাদের
সংসদ নির্বাচন ও আন্দোলনে ব্যর্থ হয়েই বিএনপি এখন বিদেশিদের কাছে নালিশ করছে বলে মন্তব্য করেছেন আওয়ামী লীগের সাধারণ সম্পাদক ওবায়দুল কাদের। 







শনিবার বঙ্গবন্ধু এভিনিউয়ে কেন্দ্রীয় কার্যালয়ে দলের সম্পাদকমণ্ডলীর সঙ্গে সহযোগী সংগঠনের এক যৌথসভার আগে তিনি এ মন্তব্য করেন।




ওবায়দুল কাদের বলেন, বিদেশিদের কাছে নালিশ করা ছাড়া বিএনপির আর কোনো অবলম্বন নেই। বিএনপি মহাসচিব মির্জা ফখরুল ইসলামের বক্তব্য ব্যর্থ রাজনীতিবিদের অসংলগ্ন সংলাপ। 
তিনি বলেন, অশুভ সাম্প্রদায়িক শক্তির বিরুদ্ধে আওয়ামী লীগ সভাপতির অবস্থানের কারণেই অবিস্বরণীয় জয় এনে দিয়েছে।
‘নেতৃত্বের ঘাটতি ছিল না, চমৎকার সমন্বয়ের মাধ্যমে শেখ হাসিনার নেতৃত্বে শক্তিশালী ঐক্য প্রদর্শন করতে পারায় বড় বিজয় অর্জিত হয়েছে।’
১৯ জানুয়ারি দুপুরে সোহরাওয়ার্দী উদ্যানে বিজয় উদযাপন করা হবে বলেও জানান ওবায়দুল কাদের। 
সভার শুরুতে সৈয়দ আশরাফুল ইসলামের আত্মার মাগফেরাত কামনা করে এক মিনিট নিরবতা পালন করা হয়।

সংসদ নির্বাচন ও আন্দোলনে ব্যর্থ হয়েই বিএনপি এখন বিদেশিদের কাছে নালিশ করছে বলে মন্তব্য করেছেন আওয়ামী লীগের সাধারণ সম্পাদক ওবায়দুল কাদের।